කුරුණෑගල – පාදෙනිය මාර්ගය ප්‍රතිසංස්කරණ වැඩසටහනට සමගාමීව රුපියල් ලක්‍ෂ 84ක මුදලක් ද වැයකරවා ඉදිකරනු ලැබූ ගල්ගමුව නව බස්නැවතුම්පොළ පසුගියදා ජනතා අයිතියට පත් කෙරිණි.ගල්ගමුව නගරයට විධිමත් හා ක්‍රමවත් බස්නැවතුම්පොළක් නොමැතිකම කලක සිට තිබූ මහත් අඩුවකි.මේ ගැන අවධානය යොමු කරමින් රජයේ සංවර්ධන වැඩපිළිවෙළට සමගාමීව ගල්ගමුව නගර මධ්‍යයේ මෙම බස් නැවතුම්පොළ ඉදිකරන ලදී.විවෘත කිරීමේ ආරාධනාවට වයඹ ප්‍රධාන ඇමැති අතුල විජේසිංහ ,පාර්ලිමේන්තු මන්ත්‍රී තාරානාත් බස්නායක , වයඹ පළාත් සභා මන්ත්‍රී කුමාර කීර්ති මහත්වරු ඇතුළු විශාල පිරිසක් සහභාගී වූහ..